**Likumprojekta "Grozījumi Maksātnespējas likumā" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts "Grozījumi Maksātnespējas likumā" izstrādāts, lai nodrošinātu administratīvās atbildības piemērošanu par pārkāpumiem maksātnespējas jomā arī pēc 2020. gada 1. janvāra, kad stāsies spēkā Administratīvās atbildības likums un spēku zaudēs Latvijas Administratīvo pārkāpumu kodekss, kurā pašlaik paredzēta administratīvās atbildības piemērošana par pārkāpumiem maksātnespējas jomā.Likumprojekts stāsies spēkā vienlaikus ar Administratīvās atbildības likumu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Ministru kabineta 2013. gada 4. februāra rīkojumu Nr. 38 "Par Administratīvo sodu sistēmas attīstības koncepciju" tika atbalstīti Administratīvo sodu sistēmas attīstības koncepcijas kopsavilkumā ietvertie risinājumi, tai skaitā, paredzot nozaru kodifikāciju. Likumprojekts "Grozījumi Maksātnespējas likumā" (turpmāk – likumprojekts) ir izstrādāts atbilstoši Ministru kabineta 2014. gada 22. aprīļa sēdes protokola Nr. 24 26. § "Informatīvais ziņojums "Nozaru administratīvo pārkāpumu kodifikācijas ieviešanas sistēma"" 2.1. apakšpunktā noteiktajam uzdevumam izstrādāt attiecīgās nozares likumprojektus, kurā iekļaut visus šajā nozarē saglabājamos administratīvos pārkāpumus un noteikt kompetento iestādi, kurai piekritīga soda piemērošana. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik Latvijas Administratīvo pārkāpumu kodeksā (turpmāk – Kodekss) maksātnespējas jomā ir noteikti divi administratīvie pārkāpumi – par maksātnespējas procesa pieteikuma neiesniegšanu (166.35 pants) un par maksātnespējas procesa un tiesiskās aizsardzības procesa noteikumu pārkāpšanu (166.36 pants).Administratīvās atbildības par maksātnespējas procesa pieteikuma neiesniegšanu (166.35 pants) saglabāšana ir būtiska, lai veicinātu, ka personas, kurām piekrīt šāds pienākums, savlaicīgi iesniegtu maksātnespējas procesa pieteikumu. Piemēram, Valsts ieņēmumu dienests arī pēdējos gados ir aktīvi piemērojis administratīvo atbildību par maksātnespējas procesa pieteikuma neiesniegšanu. Ierosināto administratīvo pārkāpumu lietu skaits: 2015. gadā – 804, 2016. gadā – 625, 2017. gadā – 1094 un 2018. gadā – 861. Pieņemto lēmumu par administratīvā soda uzlikšanu skaits: 2015. gadā – 709, 2016. gadā – 599, 2017. gadā – 684 un 2018. gadā – 823.Neskatoties uz to, ka, piemēram, Valsts ieņēmumu dienests regulāri realizē tā kompetenci Kodeksa 166.35 panta piemērošanā, vēl aizvien ir daudz tā saukto "tukšo procesu". 2016. gadā 63 %[[1]](#footnote-1), bet 2017. gadā 61 %[[2]](#footnote-2) juridiskās personas maksātnespējas procesu tika izbeigts, jo ziņojumā par parādnieka mantas neesamību izteikts priekšlikums izbeigt maksātnespējas procesu un nav panākta vienošanās par maksātnespējas procesa finansēšanas avotu. Pēc provizoriskiem datiem 2018. gadā šādu procesu skaits sastāda 61 %. Minētais liecina par augstu iespējamību tam, ka juridiskās personas maksātnespējas procesa pieteikums tika iesniegts novēloti, kad parādniekam vairs nebija nekādu aktīvu, no kā segt vismaz daļu no kreditora prasījumiem. Kaut arī kreditoram ir tiesības iesniegt juridiskās personas maksātnespējas procesa pieteikumu, ne vienmēr kreditori to vēlas darīt vai spēj izdarīt ievērojamo izmaksu dēļ (kreditoram, iesniedzot juridiskās personas maksātnespējas procesa pieteikumu, ir jāmaksā valsts nodeva – 355 *euro*, ar lietas izskatīšanu saistītie izdevumi – 3,20 *euro* un juridiskās personas maksātnespējas procesa depozīts – divas minimālās mēnešalgas (minimālā mēnešalga 2018. un 2019. gadā – 430 *euro*); tādējādi izmaksas, kas kreditoram pašlaik rodas tikai pieteikuma iesniegšanai tiesā, ir 1218,20 *euro*). Vēl aizvien lielais juridisko personu maksātnespējas procesu skaits, kuros sastādīts ziņojums par mantas neesamību, liecina par to, ka pašreiz noteiktais soda apmērs nesasniedz administratīvā soda mērķa preventīvo daļu. Tādējādi likumprojektā paredzēts papildināt Maksātnespējas likumu ar 178. pantu.Papildus savlaicīga maksātnespējas procesa pieteikuma iesniegšanai, lai nodrošinātu pēc iespējas lielāku kreditoru prasījumu segšanu, būtiski ir arī tas, lai pēc maksātnespējas procesa pasludināšanas, tā norise būtu efektīva un likumīga. Maksātnespējas jomu regulējošie normatīvie akti paredz dažādas tiesības un pienākumus ne tikai maksātnespējas procesa administratoram (turpmāk – administrators), bet arī citām personām, piemēram, parādnieka pārstāvim. Parādnieka pārstāvja aktīva un pilnvērtīga savu pienākumu pildīšana ir būtiska maksātnespējas procesa norisē, jo visbiežāk tikai ar publiski, tai skaitā publiskajos reģistros, pieejamo informāciju nav pietiekami, lai administrators iegūtu pilnīgu priekšstatu par maksātnespējīgo personu, tās mantu, saistībām, kreditoriem un citiem apstākļiem, kas var ietekmēt maksātnespējas procesa norisi. Tomēr parādnieka pārstāvis nav subjekts, kura rīcību Maksātnespējas kontroles dienests ir tiesīgs uzraudzīt saskaņā ar Maksātnespējas likuma 174.1 panta pirmajā daļā noteikto.No 2015. gada 1. janvāra administratīvos sodus par maksātnespējas procesa un tiesiskās aizsardzības procesa noteikumu pārkāpšanu (166.36 pants) piemēro Maksātnespējas kontroles dienests. Ierosināto administratīvo pārkāpumu lietu skaits ir ievērojams (2015. gadā – 113, 2016. gadā – 142, 2017. gadā – 57, 2018. gadā – 139), turklāt pieņemto lēmumu par administratīvā soda uzlikšanu skaits (2015. gadā – 52, 2016. gadā – 93, 2017. gadā – 88, 2018. gadā – 73) veido būtisku daļu no ierosinātajām lietām. Tomēr praksē ir konstatēts, ka administratīvais sods pašreizējā maksimālajā apmērā ne vienmēr sasniedz soda mērķi, tādējādi neradot personai, kura saukta pie administratīvās atbildības, vēlmi laboties. Līdz ar to, likumprojektā paredzēts papildināt Maksātnespējas likumu ar 179. pantu. Likumprojektā naudas sodi izteikti atbilstoši Administratīvās atbildības likumā, kas stāsies spēkā 2020. gada 1. janvārī, noteiktajai naudas soda izteiksmes formai – naudas soda vienības. Minētajā likumā paredzēts, ka vienas vienības vērtība ir 5 *euro*, ko nepieciešamības gadījumā būs iespējams mainīt, nemainot visus nozares likumus. Likumprojektā ietvertajos grozījumos 178. un 179. pantā norādītos papildsodus izpildīs Administratīvās atbildības likumā noteiktajā kārtībā. Tāpat likumprojektā ietvertas normas, kas precizē esošo Maksātnespējas likuma regulējumu, lai tas atbilstu Administratīvās atbildības likuma terminoloģijai.Likumprojekts stāsies spēkā vienlaikus ar Administratīvās atbildības likumu. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija un Maksātnespējas kontroles dienests. |
| 4. | Cita informācija | Nav. |
|  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuras iesaistītas tiesiskās aizsardzības, fiziskās personas un juridiskās personas maksātnespējas procesa norisē.  |
| 2. | Tiesiskā regulējuma ietekme uz tautsaimniecību un administratīvo slogu | Administratīvās atbildības likuma kontekstā ne tikai saglabājot maksātnespējas jomā paredzētos administratīvos pārkāpumus, bet arī palielinot to soda apmērus, likumprojektam būs pozitīva ietekme uz sabiedrības attīstību un tautsaimniecību.Sagaidāms, ka, palielinot gan minimālo, gan maksimālo naudas soda apmēru, tiks stiprināta administratīvās atbildības piemērošanas mērķa daļa, kas sabiedrības locekļus preventīvi mudina rīkoties tā, lai netiktu izdarīti administratīvie pārkāpumi. |
| 3. | Administratīvo izmaksu monetārs novērtējums | Nav. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |
| **III. Tiesību akta projekta ietekme uz valsts budžetu un pašvaldību budžetiem**  |
| Rādītāji | 2019. gads | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 77 430 | 0 | 77 430 | 128 432 | 77 430 | 128 432 | 128 432 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 77 430 | 0 | 77 430 | 128 432 | 77 430 | 128 432 | 128 432 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 128 432 | 0 | 128 432 | 128 432 |
| 3.1. valsts pamatbudžets | 0 | 0 | 0 | 128 432 | 0 | 128 432 | 128 432 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 128 432 | X | 128 432 | 128 432 |
| 5.1. valsts pamatbudžets | 0 | 128 432 | 128 432 | 128 432 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Likumprojekts paredz izmaiņas normatīvajos aktos, kas varētu palielināt valsts budžeta ieņēmumus salīdzinājumā ar pašreizējo situāciju.Lēmumu skaits prognozēts, ņemot vērā Valsts ieņēmumu dienesta un Maksātnespējas kontroles dienesta 2016.–2018. gadā pieņemto lēmumu par administratīvā soda uzlikšanu vidējo skaitu, tā kā šobrīd nepastāv ārēji faktori, kas varētu būtiski ietekmēt novirzes no vidējā rādītāja.Valsts ieņēmumu dienests vidēji pieņēmis **702 lēmumus** par administratīvā soda uzlikšanu (2016. gadā – 599, 2017. gadā – 684 un 2018. gadā – 823).Maksātnespējas kontroles dienests vidēji pieņēmis **85 lēmumus** par administratīvā soda uzlikšanu (2016. gadā – 93, 2017. gadā – 88, 2018. gadā – 73).Ieņēmumu palielināšanas prognozēšanai salīdzinājumā ar pašreizējo situāciju par pamatu ņemti 2016.–2018. gadā vidēji piemērotie naudas sodi, tos salīdzinot ar plānotajiem naudas soda apmēriem.Pašlaik par Kodeksa 166.35 pantā noteikto pārkāpumu uzliek naudas sodu no 280 līdz 700 *euro*. Tātad vidējais naudas soda apmērs par šādu pārkāpumu pašlaik ir 490 *euro*. Laika posmā no 2016. gada līdz 2018. gadam vidējais uzlikto naudas sodu apmērs ir 88 % no 490 *euro*. Likumprojekta 4. pantā paredzēts, ka par šādiem pārkāpumiem varēs uzlikt naudas sodu no 60 līdz 200 naudas soda vienībām jeb 300 līdz 1000 *euro*. Tātad vidējais naudas soda apmērs būs 130 naudas soda vienības jeb **650 *euro***.Pašlaik par Kodeksa 166.36 pantā noteikto pārkāpumu uzliek naudas sodu no 70 līdz 700 *euro*. Tātad vidējais naudas soda apmērs par šādu pārkāpumu pašlaik ir 385 *euro*. Laika posmā no 2016. gada līdz 2018. gadam vidējais uzlikto naudas sodu apmērs ir 84 % no 385 *euro*. Likumprojekta 4. pantā paredzēts, ka par šādiem pārkāpumiem varēs uzlikt naudas sodu no 20 līdz 300 naudas soda vienībām jeb 100 līdz 1500 *euro*. Tātad vidējais naudas soda apmērs būs 160 naudas soda vienības jeb **800 *euro***.Līdz ar to Valsts ieņēmumu dienesta uzliktie naudas sodi 2016.–2018. gadā sastāda 303 177 *euro* vidēji gadā, tas ir 88% no vidējā naudas soda apmēra. Ņemot vērā likumprojekta 4. pantā noteikto, sagaidāms, ka turpmāk Valsts ieņēmumu dienesta uzlikto naudas sodu kopsumma būs 402 173 *euro* vidēji gadā. Tādējādi turpmākajos gados sagaidāmi papildu ieņēmumi **98 996 *euro*** apmērā vidēji gadā.Savukārt Maksātnespējas kontroles dienesta uzliktie naudas sodi 2016.–2018. gadā sastāda 27 309 *euro* vidēji gadā. Ņemot vērā likumprojekta 4. pantā noteikto, sagaidāms, ka turpmāk Maksātnespējas kontroles dienesta uzlikto naudas sodu kopsumma būs 56 745 *euro* vidēji gadā. Tādējādi turpmākajos gados sagaidāmi papildu ieņēmumi **29 436 *euro*** apmērā vidēji gadā.Ievērojot minēto, salīdzinājumā ar pašreizējo situāciju, valsts budžetā būs papildu ieņēmumi kopā **128 432 *euro*** apmērā.Likumprojekts neparedz tādas izmaiņas, kas palielinātu valsts budžeta izdevumus salīdzinājumā ar pašreizējo situāciju. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Kodeksa 166.35 un 166.36 pantā iekļauto administratīvo pārkāpumu izskatīšanas kompetence ir noteikta trim institūcijām – Valsts ieņēmumu dienestam, Valsts policijai un Maksātnespējas kontroles dienestam. Norādāms, ka Valsts policijas veiktie pasākumi netiek iekļauti šī likumprojekta ieņēmumu un izdevumu aprēķinā, tā kā Valsts policijas uzsākto administratīvo pārkāpumu lietu skaits par administratīvajiem pārkāpumiem maksātnespējas jomā ir salīdzinoši neliels un tādējādi ietekme uz valsts budžetu (tā ieņēmumiem) ir nebūtiska. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojektā iekļautie grozījumi pēc būtības diskutēti jau iepriekš Valsts sekretāru sanāksmē[[3]](#footnote-3) 2017. gada 1. jūnijā izsludinātā likumprojekta "Grozījumi Maksātnespējas likumā" ietvaros, kas vēlāk skatīts arī Latvijas Republikas Saeimā[[4]](#footnote-4). Minēto grozījumu kontekstā notika konsultācijas tai skaitā ar Tieslietu ministrijas pastāvīgo darba grupu "Maksātnespējas regulējuma pilnveidošanas darba grupa", kurā pārstāvēta Latvijas Kredītņēmēju asociācija, biedrība "Latvijas Sertificēto maksātnespējas procesa administratoru asociācija", Latvijas Zvērinātu advokātu padome, Valsts ieņēmumu dienests, Latvijas Republikas Augstākā tiesa, Latvijas Zvērinātu tiesu izpildītāju padome, Ārvalstu investoru padome Latvijā, Latvijas Tirdzniecības un rūpniecības kamera, Latvijas Darba devēju konfederācija, Latvijas Finanšu nozares asociācija, Latvijas Brīvo arodbiedrību savienība, Ekonomikas ministrija un Rīgas apgabaltiesa, piedaloties arī Maksātnespējas kontroles dienestam.Tāpat likumprojektā ietverto grozījumu būtība izskatīta Tieslietu ministrijas patstāvīgajā darba grupas "Latvijas Administratīvo pārkāpumu kodeksa darba grupa" 2016. gada 15. decembra sanāksmē.Ievērojot minēto, atkārtota sabiedrības līdzdalība un komunikācijas aktivitātes nav veiktas. |
| 2. | Sabiedrības līdzdalība projekta izstrādē | Likumprojekta izstrādes gaitā nav notikušas atkārtotas konsultācijas ar iesaistītajām institūcijām (skat. informāciju anotācijas šīs sadaļas 1. punktā). |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests, Valsts policija un Maksātnespējas kontroles dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde nerada ietekmi uz pārvaldes funkcijām un institucionālo struktūru.Jaunas institūcijas netiek veidotas, esošās institūcijas netiek likvidētas vai reorganizētas. Likumprojekts nerada ietekmi uz institūciju cilvēkresursiem. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs Jānis Bordāns

*Ozola 67046147*

*Liene.Ozola@tm.gov.lv*

*Lange 67099156*

*Lelde.Lange@mkd.gov.lv*

1. Datu avots: Maksātnespējas administrācijas 2017. gada ziņojums, 23. lpp. Pieejams: <http://www.mna.gov.lv/lv/parmums/link_part_201/>. [↑](#footnote-ref-1)
2. Turpat. [↑](#footnote-ref-2)
3. Skat. likumprojektu "Grozījumi Maksātnespējas likumā"; Valsts sekretāru 2017. gada 1. jūnija sanāksmes protokols Nr. 21, 24. §; VSS–574 (TA–2490); pieejams: <http://tap.mk.gov.lv/lv/mk/tap/?pid=40426988>. [↑](#footnote-ref-3)
4. Skat. likumprojektu "Grozījumi Maksātnespējas likumā"; Saeimas reģ. Nr. 1093/Lp12; pieejams: [https://titania.saeima.lv/LIVS12/SaeimaLIVS12.nsf/webAll?SearchView&Query=([NumberTxt]=1093)&SearchMax=0&SearchOrder=4](https://titania.saeima.lv/LIVS12/SaeimaLIVS12.nsf/webAll?SearchView&Query=(%5bNumberTxt%5d=1093)&SearchMax=0&SearchOrder=4) kopsakarā ar no tā izdalīto likumprojektu "Grozījumi Maksātnespējas likumā"; Saeimas reģ. Nr. 1274/Lp12); pieejams: [http://titania.saeima.lv/LIVS12/saeimalivs12.nsf/webAll?SearchView&Query=([NumberTxt]=1274)&SearchMax=0&SearchOrder=4](http://titania.saeima.lv/LIVS12/saeimalivs12.nsf/webAll?SearchView&Query=(%5bNumberTxt%5d=1274)&SearchMax=0&SearchOrder=4). [↑](#footnote-ref-4)